# Pòlip de la vesícula biliar

Els pòlips de la vesícula biliar són creixements o acumulacions anormals i elevades de membrana mucosa a la paret interna de la vesícula biliar. Acostumen a ser una troballa mèdica incidental, asimptomàtica i de naturalesa benigna. En alguns casos poden provocar símptomes inespecífics similars als d'una colecistitis no complicada, com ara nàusees, molèsties en el quadrant abdominal superior dret i inapetència alimentària. Només un 5 per cent, habitualment solitaris i de ≥ 1 cm de diàmetre, evoluciona cap a la malignització. Els principals tipus de tumors poliposos de la vesícula biliar són els pòlips de colesterol, els de la displàsia fibrosa colestàsica de la vesícula biliar, els adenomatosos, els de la colecistitis hiperplàstica o xantogranulomatosa i els adenocarcinomatosos. La síndrome hipereosinofílica i l'esquistosomosi rarament causen pòlips vesiculars.
El mètode diagnòstic d'aquests pòlips més comú és l'ultrasonografia, una prova amb gran sensibilitat i especificitat per avaluar acuradament les lesions vesiculars i que evita intervencions quirúrgiques no necessàries. Excepcionalment, les característiques ecogràfiques d'un pòlip hiperplàstic poden ser similars a les d'un carcinoma de la vesícula biliar.
És recomanable l'extirpació quirúrgica de la vesícula quan la mida dels pòlips supera el centímetre, hi ha una elevació del CA 19-9 en sang, són sèssils i de ràpid creixement o el pacient té més de 60 anys. També es pot aconsellar en casos que presenten una simptomatologia important i persistent, sense evidències d'una causa alternativa no vesicular que la justifiqui després d'efectuar els exàmens mèdics adequats. El procediment més indicat per fer-ho és la colecistectomia laparoscòpica, una tècnica eficaç per prevenir el càncer vesicular i que té molt poques complicacions postoperatòries.
Les lesions poliposes de la vesícula biliar afecten aproximadament al 5 per cent de la població adulta. A banda de la influència dels factors de risc d'índole metabòlica, en especial els relacionats amb l'excés de lípids en sang, les seves causes són incertes; però existeixen diverses malalties que s'associen amb la formació de pòlips hepatobiliars i que poden estar implicades en la gènesi de determinats casos d'aquest trastorn vesicular, com la poliposi adenomatosa familiar i la síndrome de Gardner, la síndrome de Peutz-Jeghers o l'hepatitis B.

## Referències

* ↑ Ito, H; Hann, LE; D'Angelica, M; Allen, P; Fong, Y; Dematteo, RP; et al «Polypoid lesions of the gallbladder: diagnosis and followup» (en anglès). J Am Coll Surg, 2009 Abr; 208 (4), pp: 570-575. ISSN 1072-7515. DOI: 10.1016/j.jamcollsurg.2009.01.011. PMID: 19476792 [Consulta: 10 febrer 2022].
* ↑ Kalbi, D; Bapatla, A; Chaudhary, AJ; Bashar, S; Iqbal, S «Surveillance of Gallbladder Polyps: A Literature Review» (en anglès). Cureus, 2021 Jul 2; 13 (7), pp: e16113. DOI: 10.7759/cureus.16113. PMC: 8325965. PMID: 34350077 [Consulta: 22 octubre 2022].
* ↑ Jones, MW; Deppen, JG «Gallbladder Polyp» (en anglès). StatPearls [Internet]. StatPearls Publishing LLC, 2021 Set 9; NBK470211 (rev), pàgs: 5. PMID: 29262128 [Consulta: 27 gener 2022].
* ↑ Yu, Z; Yang, C; Bai, X; Yao, G; Qian, X; Gao, W; Huang, Y; et al «Risk factors for cholesterol polyp formation in the gallbladder are closely related to lipid metabolism» (en anglès). Lipids Health Dis, 2021 Mar 22; 20 (1), pp: 26. PMID: 33752687. DOI: 10.1186/s12944-021-01452-6. PMC: 7983281 [Consulta: 15 febrer 2022].
* ↑ Menduiña Guillén, M; Alaminos García, P; Valenzuela Barranco, M «Adenomatous polyp in the gallbladder» (en anglès). Rev Esp Enferm Dig, 2004 Ag; 96 (8), pp: 584-585. ISSN 1130-0108. DOI: 10.4321/s1130-01082004000800008. PMID: 15449990 [Consulta: 1r març 2022].
* ↑ Yabanoglu, H; Aydogan, C; Karakayali, F; Moray, G; Haberal, M «Diagnosis and treatment of xanthogranulomatous cholecystitis» (en anglès). Eur Rev Med Pharmacol Sci, 2014 Abr; 18 (8), pp: 1170-1175. ISSN: 2284-0729. PMID: 24817291 [Consulta: 18 octubre 2022].
* ↑ Mellnick, VM; Menias, CO; Sandrasegaran, K; Hara, AK; Kielar, AZ; et al «Polypoid lesions of the gallbladder: disease spectrum with pathologic correlation» (en anglès). Radiographics, 2015 Mar-Abr; 35 (2), pp: 387-399. ISSN 1527-1323. DOI: 10.1148/rg.352140095. PMID: 25763724 [Consulta: 27 gener 2022].
* ↑ Lamiroy, T; Vogelaers, D; Poortmans, PJ; Van Dorpe, J «An unusual case of a gallbladder polyp» (en anglès). Acta Gastroenterol Belg, 2021 Oct-Des; 84 (4), pp: 675-677. DOI: 10.51821/84.4.013. ISSN: 1784-3227. PMID: 34965053 [Consulta: 18 octubre 2022].
* ↑ Ghimire, PG; Ghimire, P «Gallbladder schistosomiasis - a rare presentation as gallbladder polyp: a case report» (en anglès). Radiol Case Rep, 2020 Jun 29; 15 (8), pp: 1394-1397. DOI: 10.1016/j.radcr.2020.06.013. PMC: 7329932. PMID: 32636981 [Consulta: 17 octubre 2022].
* ↑ Özer, N; Kurt, F «Evaluation of The Histopathological Analysis and Surgical Indication of The Gallbladder Polyps Determined By Ultrasonography» (en anglès). East J Med, 2021 Abr-Jun; 26 (2), pp: 334-338. ISSN 1301-0883. DOI: 10.5505/ejm.2021.76148 [Consulta: 25 gener 2022].
* ↑ Cocco, G; Basilico, R; Delli Pizzi, A; Cocco, N; Boccatonda, A; D'Ardes, D; Fabiani, S; et al «Gallbladder polyps ultrasound: what the sonographer needs to know» (en anglès). J Ultrasound, 2021 Jun; 24 (2), pp: 131-142. PMID: 33548050. DOI: 10.1007/s40477-021-00563-1. PMC: 8137797 [Consulta: 14 abril 2022].
* ↑ Fujimoto, T; Itoi, T; Kato, Y «Hyperplastic Polyp of the Gallbladder Mimicking a Shallow T2 Gallbladder Carcinoma: A Case Report» (en anglès). J Diagn Med Sonogr, 2021; 37 (1), pp: 70–75. DOI: 10.1177/8756479320965. ISSN: 1552-5430 [Consulta: 22 octubre 2022].
* ↑ Cha, BH; Hwang, JH; Lee, SH; Kim, JE; Cho, JY; et al «Pre-operative factors that can predict neoplastic polypoid lesions of the gallbladder» (en anglès). World J Gastroenterol, 2011 Maig 7; 17 (17), pp: 2216-2222. PMID: 21633532. DOI: 10.3748/wjg.v17.i17.2216. PMC: 3092874 [Consulta: 27 gener 2022].
* ↑ Metman, MJH; Olthof, PB; van der Wal, JBC; van Gulik, TM; et al «Clinical relevance of gallbladder polyps; is cholecystectomy always necessary?» (en anglès). HPB (Oxford), 2020 Abr; 22 (4), pp: 506-510. DOI: 10.1016/j.hpb.2019.08.006. ISSN: 1477-2574. PMID: 31481314 [Consulta: 17 octubre 2022].
* ↑ Kalbi, DP; Bapatla, A; Chaudhary, AJ; Bashar, S; Iqbal, S «Surveillance of Gallbladder Polyps: A Literature Review» (en anglès). Cureus, 2021 Jul 2; 13 (7), pp: e16113. PMID: 34350077. DOI: 10.7759/cureus.16113. PMC: 8325965 [Consulta: 27 gener 2022].
* ↑ Foley, KG; Lahaye, MJ; Thoeni, RF; Soltes, M; Dewhurst, C; Barbu, ST; Vashist, Y; et al «Management and follow-up of gallbladder polyps: updated joint guidelines between the ESGAR, EAES, EFISDS and ESGE» (en anglès). Eur Radiol, 2021 Des 17; 32 (5), pp: 3358-3368. ISSN 1432-1084. DOI: 10.1007/s00330-021-08384-w. PMID: 34918177 [Consulta: 6 maig 2022].
* ↑ Morera-Ocón, FJ; Ballestín-Vicente, J; Calatayud-Blas, AM; de Tursi-Rispoli, LC; Bernal-Sprekelsen, JC «Surgical Indications in Gallbladder Polyps» (en anglès). Cir Esp, 2013 Maig; 91 (5), pp: 324-330. ISSN 1578-147X. DOI: 10.1016/j.ciresp.2012.04.018. PMID: 23245932 [Consulta: 5 febrer 2022].
* ↑ Ryong, H; Jang, GC; Ryu, DM; Ji, CS «Laparoscopic cholecystectomy for gallbladder polyp is significant in the prevention of gallbladder cancer?» (en anglès). Dig Med Res, 2019 Nov 20; 2, pp: 32. ISSN 2617-1627. DOI: 10.21037/dmr.2019.10.01 [Consulta: 1r març 2022].
* ↑ Myers, RP; Shaffer, EA; Beck, PL «Gallbladder polyps: epidemiology, natural history and management». Can J Gastroenterol, 16, 3, 2002, pp: 187–194. DOI: 10.1155/2002/787598. PMID: 11930198.
* ↑ Lee, JK; Hahn, SJ; Kang, HW; Jung, JG; Choi, HS; Lee, JH; et al «Visceral Obesity Is Associated with Gallbladder Polyps» (en anglès). Gut Liver, 2016 Gen; 10 (1), pp: 133-139. PMID: 26260756. DOI: 10.5009/gnl14506. PMC: 4694745 [Consulta: 14 abril 2022].
* ↑ Lim, SH; Kim, DH; Park, MJ; Kim, YS; Kim, CH; Yim, JY; et al «Is Metabolic Syndrome One of the Risk Factors for Gallbladder Polyps Found by Ultrasonography during Health Screening?» (en anglès). Gut Liver, 2007 Des; 1 (2), pp: 138-144. DOI: 10.5009/gnl.2007.1.2.138. PMC: 2871628. PMID: 20485630 [Consulta: 17 octubre 2022].
* ↑ Yu, Z; Yang, C; Bai, X; Yao, G; Qian, X; et al «Risk factors for cholesterol polyp formation in the gallbladder are closely related to lipid metabolism» (en anglès). Lipids Health Dis, 2021 Mar 22; 20 (1), pp: 26. PMID: 33752687. DOI: 10.1186/s12944-021-01452-6. PMC: 7983281 [Consulta: 6 maig 2022].
* ↑ Mori, Y; Sato, N; Matayoshi, N; Tamura, T; Minagawa, N; Shibao, K; Higure, A; Nakamoto, M; et al «Rare combination of familial adenomatous polyposis and gallbladder polyps» (en anglès). World J Gastroenterol, 2014 Des 14; 20 (46), pp: 17661-17665. PMID: 25516682. DOI: 10.3748/wjg.v20.i46.17661. PMC: 4265629 [Consulta: 5 febrer 2022].
* ↑ Foster, DR; Foster, DB «Gall-bladder polyps in Peutz-Jeghers syndrome» (en anglès). Postgrad Med J, 1980 Maig; 56 (655), pp: 373-376. PMID: 7003570. DOI: 10.1136/pgmj.56.655.373. PMC: 2425637 [Consulta: 10 febrer 2022].
* ↑ Lai, SW; Lai, HC; Liu, CS; Liao, KF; et al «The prevalence of gallbladder polyps is higher in HBsAg positive population» (en anglès). Acta Gastroenterol Belg, 2010 Abr-Jun; 73 (2), pp: 294-295. ISSN 1784-3227. PMID: 20690575 [Consulta: 27 gener 2022].

## Bibliografia

* Dilek, Osman Nuri; Karasu, Şebnem; Dilek, Fatma Hüsniye. Diagnosis and Treatment of Gallbladder Polyps: Current Perspectives (en anglès). Euroasian J Hepatogastroenterol, 2019 Gen-Jun; 9 (1), pp: 40-48. PMID: 31988866. DOI 10.5005/jp-journals-10018-1294 [Consulta: 6 maig 2022].
* Szpakowski, Jean-Luc; Tucker, Lue-Yen. Outcomes of Gallbladder Polyps and Their Association With Gallbladder Cancer in a 20-Year Cohort (en anglès). JAMA Netw Open, 2020 Maig 1; 3 (5), pp: e205143. PMID: 32421183. DOI 10.1001/jamanetworkopen.2020.5143 [Consulta: 16 febrer 2022].
* Taskin, Orhun C.; Basturk, Olca; Reid, Michelle D.; Dursun, Nevra; et al. Gallbladder polyps: Correlation of size and clinicopathologic characteristics based on updated definitions (en anglès). Plos One, 2020 Set 11; 15 (9), pp: e0237979. PMID: 32915805. DOI 10.1371/journal.pone.0237979 [Consulta: 27 gener 2022].
* Wennmacker, Sarah Z.; de Savornin Lohman, Elise A.J.; de Reuver, Philip R.; Drenth, Joost P.H.; et al. Imaging based flowchart for gallbladder polyp evaluation (en anglès). J Med Imaging Radiat Sci, 2021 Mar; 52 (1), pp: 68-78. PMID: 33422451. DOI 10.1016/j.jmir.2020.12.003 [Consulta: 5 febrer 2022].

## Enllaços externs

* ¿Qué es un pólipo de la vesícula biliar? Guía de Salud. 2020 Oct (en castellà)
* Gallbladder Polyp, Causes, Signs and Symptoms, Diagnosis and Treatment Medical Centric. 2021 Jun (en anglès)
* What to know about gallbladder polyps Caporuscio, J. Medical News Today; 2021 Jun (en anglès)